stanford-oval/wikipedia huggingface dataset:
Dakar-ralli 1984

|  Dakar-ralli 1984 |
| --- | --- |
Ajankohta:  1.–20. tammikuuta 1984
Kokonaispituus:  12 000 km
Metge/Lemoyne -kaksikon Porsche.
Pariisi-Dakar-ralli 1984 (myös Pariisi-Algiers-Dakar) oli 6. Dakar-ralli, joka ajettiin 1. tammikuuta 1984 ja 20. tammikuuta 1984 välisenä aikana. Kilpailun lähtöpaikka oli Pariisissa Ranskassa (Place de la Concorde) ja päätepiste Dakarissa Senegalissa (Rose Lake). Kilpailun pituus oli 12 000 kilometriä ja reitti kulki Ranskan, Algerian, Nigerin, Ylä-Voltan, Norsunluurannikon, Sierra Leonen, Guinean ja Senegalin alueella.
Kilpailuun ilmoittautui 427 kilpailijaa, joista 313 oli autoja tai kuorma-autoja, ja 114 moottoripyörää. Kilpailun maaliin pääsi 148 ajoneuvoa, joista 98 oli autoja tai kuorma-autoja, ja 50 moottoripyöriä.
Yleiskilpailun voitti kaksikko René Metge/Dominique Lemoyne Porsche 911:sta. Moottoripyörien kategorian voitti Gaston Rahier BMW:llä. Kuorma-autojen kategorian voitti kaksikko Lalleu/Durce Mercedeksellä.
Spock’s Beard

| Spock’s Beard |
| --- | --- |
 Spock’s Beard kiittämässä yleisöään vuonna 2007.
Tiedot
Toiminnassa:  1992–
Tyylilaji:  Progressiivinen rock
Kotipaikka:  Yhdysvallat
Laulukieli:  englanti
Jäsenet:  Alan Morse,  kitara, taustalaulu   Dave Meros,  basso, taustalaulu   Ryo Okumoto,  kosketinsoittimet, taustalaulu   Jimmy Keegan,  rummut, taustalaulu   Ted Leonard,  laulu, kitara  
Entiset jäsenet:  Neal Morse,  laulu, syntetisaattori, akustinen kitara (1992−2002)   Nick D’Virgilio,  laulu, rummut (1992–2011) 
Levy-yhtiö:  InsideOut  
Aiheesta muualla
Kotisivut
Infobox OKNimi-testi OK: 
Spock’s Beard on yhdysvaltalainen progressiivista rockia soittava yhtye. Sen perustivat Los Angelesissa vuonna 1992 veljekset Alan ja Neal Morse. Neal kirjoitti musiikin, soitti koskettimia ja lauloi, Alan soitti kitaraa. Yhtyeeseen liittyivät myös rumpali Nick D’Virgilio ja basisti Dave Meros. Nelikko julkaisi ensimmäisen albuminsa The Lightin vuonna 1995. Myöhemmin yhtyeeseen liittyi vielä kosketinsoittaja Ryo Okumoto.
Yhtyeen tyyli on progressiivista rockia höystettynä popmusiikin piirteillä. Musiikki muistuttaa pitkälti Genesistä. Vuonna 2002 yhtye julkaisi rock-oopperan Snow. Sen julkaisun jälkeen Neal Morse erosi yhtyeestä ja aloitti soolouran kristillisenä artistina. Rumpali Nick D’Virgiliosta tuli musiikin kirjoittaja ja laulaja, samaan tapaan kuin Genesiksen Phil Collinsista aikanaan. Yhtyeen seuraava albumi, Feel Euphoria, oli raskaampi kuin Neal Morsen ajan albumit.
Yhtyeen nimi tulee Star Trek -televisiosarjasta: jaksossa ”Mirror, Mirror” miehistö siirtyy rinnakkaisulottuvuuteen, jossa Mr. Spockin erottaa hänen parrastaan.
Jäsenet

Alan Morse – kitara, taustalaulu
Dave Meros – basso, taustalaulu
Ryo Okumoto – kosketinsoittimet, taustalaulu
Jimmy Keegan - rummut, taustalaulu (2011 alkaen; kiertuejäsen: 2002–2011)
Ted Leonard - laulu, kitara (2011 alkaen; kiertuejäsen: 2011)
Jäsenet > Entiset jäsenet

Neal Morse – laulu, syntetisaattori, akustinen kitara (1992–2002)
Nick D’Virgilio – laulu, rummut (1992–2011)
Julkaisut > Studioalbumit

The Light (1995)
Beware of Darkness (1996)
The Kindness of Strangers (1997)
Day for Night (1998)
V (2000)
Snow (2002)
Feel Euphoria (2003)
Octane (2005)
Spock’s Beard (2006)
X (2010)
Brief Nocturnes and Dreamless Sleep (2013)
The Oblivion Particle (2015)
Noice Floor (2018)
Julkaisut > Livealbumit

Official Live Bootleg / The Beard is Out There (1996)
Live at the Whisky and NEARfest (1999)
Don't Try This at Home (2000)
Don't Try This at Home Either (2000)
There and Here (2000)
Gluttons for Punishment - Live in 05 (2005)
Live (2008)
Live at High Voltage Festival (2011)
The X-Tour Live (2012)
Live at Sea (2014)
Snow – Live (2017)
Julkaisut > Kokoelmat

From the Vault (1998)
Aiheesta muualla

Wikimedia Commonsissa on kuvia tai muita tiedostoja aiheesta .
Yhtyeen virallinen kotisivu (englanniksi)
Dakar-ralli 1985

|  Dakar-ralli 1985 |
| --- | --- |
Ajankohta:  1.–22. tammikuuta 1985
Kokonaispituus:  14 000 km
Pariisi-Dakar-ralli 1985 (myös Pariisi-Algiers-Dakar) oli 7. Dakar-ralli, joka ajettiin 1. tammikuuta 1985 ja 22. tammikuuta 1985 välisenä aikana. Kilpailun lähtöpaikka oli Versaillesissa Ranskassa (Place d’Armes) ja päätepiste Dakarissa Senegalissa (Rose Lake). Kilpailun pituus oli 14 000 kilometriä ja reitti kulki Ranskan, Algerian, Nigerin, Malin, Mauritanian ja Senegalin alueella.
Kilpailuun ilmoittautui 552 kilpailijaa, joista 362 oli autoja, 135 moottoripyörää ja 55 kuorma-autoa. Kilpailun maaliin pääsi 146 ajoneuvoa, joista 101 oli autoja, 25 moottoripyöriä ja 20 kuorma-autoja.
Yleiskilpailun voitti kaksikko Zaniroli/Da Silva Mitsubishi Pajerolla. Moottoripyörien kategorian voitti Gaston Rahier BMW:llä. Kuorma-autojen kategorian voitti kaksikko Capito/Capito Mercedeksellä.
Daudet

Daudet on ranskalainen sukunimi ainakin seuraavilla tunnetuilla henkilöillä:
Alphonse Daudet (1840–1897), ranskalainen kirjailija
Ernest Daudet (1837–1921), ranskalainen kirjailija, Alphonse Daudet'n veli
Joris Daudet (s. 1991), ranskalainen BMX-pyöräilyn maailman- ja Euroopan-mestari
Julia Daudet (1844–1940), ranskalainen kirjailija, Alphonse Daudet'n puoliso
Léon Daudet (1867–1942), ranskalainen kirjailija, toimittaja ja poliitikko, Alphonse ja Julia Daudet'n poika
| --- | --- |
: Tällä täsmennyssivulla luetellaan henkilöitä, joilla on sama sukunimi.
Suomen opiskelijakuntien liitto

| Suomen opiskelijakuntien liitto - SAMOK |
| --- | --- |

Perustettu:  1996
Toimiala:  Ammattikorkeakoulujen opiskelijoiden edunvalvonta
Kotipaikka:  Helsinki
Jäsenmäärä:  22 opiskelijakuntaa   Jäsenmäärä noin 57 100 opiskelijaa
Toiminnanjohtaja:  Vellu Taskila
Puheenjohtaja:  Lauri Kujala
Varapuheenjohtaja:  Sanni Koivuluoma
Hallitus:  Linda Vallenius Asta Nieminen Janina Brunfeldt  (2024 kokoonpano)
Aiheesta muualla
www.samok.fi
Infobox OKVirheellinen NIMI-arvo: 
Suomen opiskelijakuntien liitto – SAMOK ry (ent. Suomen ammattikorkeakouluopiskelijakuntien liitto – SAMOK ry) on ammattikorkeakouluopiskelijoiden itsenäisesti hallinnoima valtakunnallinen, sitoutumaton ja riippumaton edunvalvonta- ja palvelujärjestö. SAMOKin jäseniä ovat 23 ammattikorkeakoulun opiskelijakunnat. Liitto on perustettu vuonna 1996.
SAMOK tekee muiden opiskelijajärjestöjen tavoin edunvalvontatyötä erityisesti sosiaali- ja koulutuspoliittisissa asioissa sekä kansainvälisissä asioissa. SAMOK on mukana kehittämässä suomalaista koulutusjärjestelmää ja vaikuttamassa yleisen opintososiaalisen järjestelmän kehittymiseen.
Organisaatio

Liiton ylin päättävä elin on vuosittain lokakuussa järjestettävä liittokokous. Liittokokouksessa päätetään liiton tilinpäätöksen vahvistamisesta, toimintasuunnitelmasta, jäsenmaksusta ja talousarviosta sekä valitaan seuraavan vuoden hallitus, johon kuuluu puheenjohtaja, varapuheenjohtaja ja  vähintään kolme ja enintään seitsemän hallituksen jäsentä. Jäsenjärjestöt voivat lähettää liittokokoukseen yhden äänivaltaisen edustajan jokaista alkavaa 500 jäsentään kohden.
Käytännön päätöksenteosta liitossa vastaa hallitus. Hallituksen jäsenet toimivat täysipäiväisessä luottamustehtävässä ja työskentelevät liiton toimistolta käsin.
Liitolla on 8 työntekijää, jotka vastaavat asiantuntijoina hallituksen päätösten valmistelusta sekä toiminnan käytännön toteutuksesta.
SAMOK on SOSTEn ja Suomen nuorisoalan kattojärjestö Allianssin jäsenjärjestö.
Toimisto

SAMOKin toimisto sijaitsee Helsingissä, osoitteessa Lapinrinne 2. Samoissa Oy OSS-Järjestöpalvelut Ab:n toimitiloissa toimivat myös Suomen ylioppilaskuntien liitto (SYL) ry, Suomen ammattiin opiskelevien liitto – Sakki, Suomen Nuorisovaltuustojen Liitto ja Students at Risk Finland.
Kansainväliset yhteydet

SAMOK on jäsenenä eurooppalaisten kansallisten opiskelijajärjestöjen liitossa, The European Students' Union eli ESU:ssa. Lisäksi liitto on mukana Pohjoismaiden ja Baltian maiden kansallisten liittojen yhteistyöverkostossa Nordiskt Ordförande Mötessä (NOM).
Luettelo SAMOKin puheenjohtajista

15.6.1996 – 31.12.1997 Janne Nelimarkka, Oulun seudun ammattikorkeakoulu
1.1.1998 – 31.12.1999 Sami Aalto, Satakunnan ammattikorkeakoulu
1.1.2000 – 31.12.2000 Janne Niemimäki, Kemi-Tornion ammattikorkeakoulu
1.1.2001 – 31.12.2001 Minna Uitti (o.s. Kesälä), Vaasan ammattikorkeakoulu
1.1.2002 – 31.12.2002 Jouni Kantola, Rovaniemen ammattikorkeakoulu
1.1.2003 – 22.4.2003 Marjaana  Haapakoski, Vaasan ammattikorkeakoulu
22.4.2003 – 31.12.2003 Samuli Hakoniemi, Helia
1.1.2004 – 31.12.2004 Outi Mulari (o.s. Nikkanen), Hämeen ammattikorkeakoulu
1.1.2005 – 31.12.2005 Petra Nystén, Arcada Nylands svenska yrkeshögskola
1.1.2006 – 31.12.2006 Heikki Kaisto, Oulun seudun ammattikorkeakoulu
1.1.2007 – 31.12.2007 Hannu Murisoja, Jyväskylän ammattikorkeakoulu
1.1.2008 – 31.12.2008 Armi Murto, Arcada Nylands svenska yrkeshögskola
1.1.2009 – 31.12.2009 Saku Jokisalo, Hämeen ammattikorkeakoulu
1.1.2010 – 31.12.2010 Simo Takanen, Laurea-ammattikorkeakoulu
1.1.2011 – 31.12.2011 Helmi Selamo-Rode (o.s. Selamo), Kajaanin ammattikorkeakoulu
1.1.2012 – 31.12.2012 Elin Blomqvist, Arcada Nylands svenska yrkeshögskola
1.1.2013 – 31.12.2013 Mikko Valtonen, Saimaan ammattikorkeakoulu
1.1.2014 – 31.12.2014 Toni Asikainen, Haaga-Helia ammattikorkeakoulu
1.1.2015 – 31.12.2015 Joonas Peltonen, Karelia-ammattikorkeakoulu
1.1.2016 – 31.12.2016 Jemi Heinilä, Metropolia ammattikorkeakoulu
1.1.2017 – 31.12.2017 Anni Koivisto, Vaasan ammattikorkeakoulu
1.1.2018 – 31.12.2018 Marko Grönlund, Satakunnan ammattikorkeakoulu
1.1.2019 – 31.12.2019 Iiris Hynönen, Diakonia-ammattikorkeakoulu
1.1.2020 – 31.12.2019  Anna Laurila, Tampereen ammattikorkeakoulu
1.1.2021 – 31.12.2021 Olivia Löytänen, Lapin ammattikorkeakoulu
1.1.2022 – 31.12.2022 Emmi Lainpelto, Tampereen ammattikorkeakoulu
1.1.2023 – 31.12.2023 Joonas Soukkio, Tampereen ammattikorkeakoulu
1.1.2024 – Lauri Kujala, Jyväskylän ammattikorkeakoulu
Talous

Opetus- ja kulttuuriministeriön yleisavustus nuorisojärjestöille
2020: 305 000 €
2019: 305 000 €
2018: 305 000 €
2017: 300 000 €
2016: 290 000 €
2015: 276 500 €
2014: 285 000 €
2013: 285 000 €
2012: 285 000 €
Aiheesta muualla

Yhdistyksen kotisivu
The European Students' Union – ESU
Suomen ammattikorkeakoulujen opiskelijakunnat
ASK (Arcada) |
Copsa (Centria) |
O'Diako (Diak) |
Helga (Haaga-Helia) |
HAMKO (HAMK) |
HUMAKO (HUMAK) |
JAMKO (JAMK) |
Kaakko (XAMK) |
Kamo (Kajaanin AMK) |
POKA (Karelia) |
KOE (LAB) |
ROTKO (Lapin AMK) |
Laureamko (Laurea) |
METKA (Metropolia) |
Novium (Novia) |
OSAKO (OAMK) |
Polamk opk (Polamk) |
SAMMAKKO (SAMK) |
Savotta (Savonia) |
SAMO (SeAMK) |
TAMKO (TAMK) |
TUO (Turun AMK) |
VAMOK (VAMK) |
Skåhla (Ahvenanmaan AMK)
Dakar-ralli 1980

|  Dakar-ralli 1980 |
| --- | --- |
Ajankohta:  1.–23. tammikuuta 1980
Kokonaispituus:  10 000 km
Pariisi-Dakar-ralli 1980 (myös Pariisi-Algiers-Dakar) oli toinen Dakar-ralli, joka ajettiin 1. tammikuuta 1980 ja 23. tammikuuta 1980 välisenä aikana. Kilpailun lähtöpaikka oli Pariisissa Ranskassa (Trocadéro) ja päätepiste Dakarissa Senegalissa (Rose Lake). Kilpailun pituus oli 10 000 kilometriä ja reitti kulki Ranskan, Algerian, Malin, Mauritanian, Nigerin, Ylä-Voltan ja Senegalin alueella.
Kilpailuun ilmoittautui 216 kilpailijaa, joista 116 oli autoja, 90 moottoripyörää ja 10 kuorma-autoja. Kilpailun maaliin pääsi 81 ajoneuvoa, joista 49 oli autoja, 25 moottoripyöriä ja 7 kuorma-autoa.
Autojen kategorian voitti kaksikko Kotulinsky/Luffelman Volkswagenilla. Moottoripyörien kategorian voitti Cyril Neveu Yamahalla. Kuorma-autojen kategorian voitti kolmikko Ataquat/Boukrif/Kaoula Sonacomella.
Dakar-ralli 1988

|  Dakar-ralli 1988 |
| --- | --- |
Ajankohta:  1.–22. tammikuuta 1988
Kokonaispituus:  12 874 km
Kuorma-autosarjaan osallistunut Kees van Loevezijn kuoli kilpailun aikana sattuneessa onnettomuudessa.
Pariisi-Dakar-ralli 1988 (myös Pariisi-Algiers-Dakar) oli 10. Dakar-ralli, joka ajettiin 1. tammikuuta 1988 ja 22. tammikuuta 1988 välisenä aikana. Kilpailun lähtöpaikka oli Versaillesissa Ranskassa ja päätepiste Dakarissa Senegalissa. Kilpailun pituus oli 12 874 kilometriä ja reitti kulki Ranskan, Algerian, Nigerin, Malin, Mauritanian ja Senegalin alueella.
Kilpailuun ilmoittautui 603 kilpailijaa, joista 311 oli autoja, 183 moottoripyörää ja 109 kuorma-autoa. Kilpailun maaliin pääsi 151 ajoneuvoa, joista 117 oli autoja tai kuorma-autoja ja 34 moottoripyöriä.
Yleiskilpailun voitti kaksikko Juha Kankkunen/Juha Piironen Peugeotilla ja moottoripyörien kategorian voitti Edi Orioli Hondalla. Kuorma-autojen kategorian voitti kolmikko Loprais/Stachura/Ingmuck Tatralla.
Ari Vatasen Peugeot varastettiin kilpailun aikana ja palauttamisesta vaadittiin 25 miljoonan francin lunnaita. Vatanen hylättiin, koska hän ei saapunut 14. etapin maaliin ajoissa. Jean Todt esitti vetoomuksen aiheesta.
Hollantilainen kuljettaja Kees van Loevezijn kuoli lennettyään kuorma-autosta, hänen kartanlukijansa Theo Van de Rijt loukkaantui vakavasti ja myös skotlantilainen mekaanikko Chris Ross sai vammoja. Ranskalainen kartanlukija Patrick Canado kuoli lennettyään maastoautosta törmäyksessä toisen auton kanssa. Canadon kuljettaja Rene Boudet loukkaantui. Mekaanikko Girard Lason loukkaantui kun auto ajoi hänen ylitseen hänen nukkuessaan maassa. Belgialaiset moottoripyöräilijät Guy Huynen ja Andre Malherbe loukkaantuivat eri onnettomuuksissa.
Spike Lee

| Spike Lee |
| --- | --- |
 Spike Lee Tribecan elokuvajuhlilla vuonna 2009.
Henkilötiedot
Koko nimi:  Shelton Jackson Lee
Syntynyt: 20. maaliskuuta 1957 (ikä 67) Atlanta, Georgia, Yhdysvallat
Ammatti:  elokuvaohjaaja
Aiheesta muualla
IMDb 
Elonet
Shelton Jackson ”Spike” Lee (s. 20. maaliskuuta 1957 Atlanta, Georgia, Yhdysvallat) on yhdysvaltalainen elokuvaohjaaja. Leen elokuvat käsittelevät usein kriittisesti rotusuhteita ja muita yhteiskunnallisia asioita.
Elämäkerta

Spike Lee (oikealta nimeltään Shelton Jackson Lee) syntyi 20. maaliskuussa 1957 Atlantassa Georgiassa. Perhe oli hyvin toimeentuleva ja muutti pian Brooklyniin New Yorkiin.
Lee alkoi kuvata harrastelijaelokuvia 20-vuotiaana opiskellessaan Morehouse Collegessa. Hän valmistui New Yorkin yliopiston elokuvakoulusta vuonna 1982. Hänen lopputyönään kuvaama elokuva Joe’s Bed-Study Barbershop: We Cut Heads sai Yhdysvaltain elokuva-akatemian opiskelijaelokuvapalkinnon.
Leen ensimmäinen pitkä elokuva oli She’s Gotta Have It vuodelta 1986. Nopeasti ja pienellä budjetilla kuvattu elokuva tuotti yli 7 miljoonaa dollaria, mikä teki siitä vuoden yhden tuottoisimmista elokuvista.
Leen elokuvissa käsitellään usein kriittisesti rotusuhteita, poliittisia asioita sekä kaupunkirikollisuutta ja -väkivaltaa. Näistä teemoista esimerkkinä on Leen vuoden 1989 elokuva Do the Right Thing – kuuma päivä. Lee sai elokuvasta parhaan alkuperäisen käsikirjoituksen Oscar-ehdokkuuden.
Lee jatkoi yhteiskunnallisten ja poliittisten asioiden käsittelyä seuraavissakin elokuvissaan, kuten Malcolm X, Mo’ Better Blues, Summer of Sam ja She Hate Me.
Leen tekemä dokumenttielokuva 4 Little Girls (1997) kertoi vuonna 1963 tapahtuneesta kirkkohyökkäyksestä ja sai Oscar-ehdokkuden. Lee ohjasi ja tuotti vuonna 2006 nelituntisen televisiodokumentin When the Levees Broke: A Requiem in Four Acts, jossa kuvataan New Orleansia hurrikaani Katrinan jälkeen. Lee on ohjannut dokumentit myös esimerkiksi koripalloilija Kobe Bryantista ja laulaja Michael Jacksonista. Lee ohjasi Jacksonin musiikkivideot "They Don’t Care About Us" (1996) ja "This Is It" (2009).
Vuonna 2006 Lee ohjasi rikoselokuvan Inside Man.
Vuonna 2008 Lee ohjasi elokuvan Santa Annan ihme, joka kertoo afroamerikkalaisista sotilaista toisen maailmansodan aikaisessa Italiassa. 2010-luvulla Lee on ohjannut muun muassa elokuvat Red Hook Summer (2012), Chi-Raq (2015) ja BlacKkKlansman (2018), joka toi hänelle parhaan ohjauksen ja parhaan sovitetun käsikirjoituksen Oscar-ehdokkuudet. Lee voitti BlackKkKlansmanista parhaan sovitetun käsikirjoituksen Oscarin kolmen muun käsikirjoittajan kanssa.
Lee on ohjannut myös televisiomainoksia, kuten Niken Air Jordan -mainoskampanjan sekä Conversen, Taco Bellin ja Ben & Jerry’sin mainoksia.
Lee oli mukana NBA 2k16 -tietokonepelin tekemisessä ja ohjasi peliin kuuluvan "Livin' da Dream" -minielokuvan.
Leellä on elokuvien tuotantoyhtiö nimeltä 40 Acres and a Mule Filmworks.
Tunnustuksia

Lee voitti vuonna 2019 parhaan sovitetun käsikirjoituksen Oscar-palkinnon ohjaamastaan elokuvasta BlackKkKlansman. Leelle myönnettiin vuonna 2015 Oscar-kunniapalkinto. Hän on voittanut myös muun muassa Bafta-palkinnon 2002, Emmy-palkinnon vuonna 2007 ja Cannesin elokuvajuhlien Grand Prix -palkinnon 2018.
Yksityiselämä

Spike Lee avioitui vuonna 1993 juristi Tonya Linette Lewisin kanssa. Heillä on kaksi lasta, tytär Satchel Lee ja poika Jackson Lee.
Filmografia

Joe's Bed-Stuy Barbershop: We Cut Heads (1983)
She's Gotta Have It (1986) (myös näyttelijänä)
Koulupäivät (1988) (myös näyttelijänä)
Do the Right Thing – kuuma päivä (1989) (myös näyttelijänä)
Mo' Better Blues (1990) (myös näyttelijänä)
Viidakkokuume (1991) (myös näyttelijänä)
Malcolm X (1992) (myös näyttelijänä)
Crooklyn (1994) (myös näyttelijänä)
Clockers (1995) (myös näyttelijänä)
Girl 6 (1996) (myös näyttelijänä)
Get on the Bus (1996)
4 Little Girls (1997)
He Got Game (1998)
Summer of Sam (1999) (myös näyttelijänä)
The Original Kings of Comedy (2000)
Bamboozled (2000)
25th Hour – viimeinen ilta (2002)
Ten Minutes Older: The Trumpet (2002) (osa "We Wuz Robbed")
She Hate Me (2004)
Näkymättömät lapset (2006) (osa "Jesus Children of America")
Inside Man (2006)
Santa Annan ihme (2008)
Red Hook Summer (2012)
Oldboy  (2013)
Chi-Raq (2015)
BlacKkKlansman (2018)
Da 5 Bloods (2020)
Aiheesta muualla

Wikimedia Commonsissa on kuvia tai muita tiedostoja aiheesta .
Spike Lee Internet Movie Databasessa. (englanniksi)
Cumberland

Cumberland tarkoittaa muun muassa seuraavia:
Cumberland, historiallinen kreivikunta Britanniassa
Cumberland, kaupunki Mainessa, Yhdysvalloissa
Cumberland, kaupunki Marylandissa, Yhdysvalloissa
Cumberlandjoki, joki Yhdysvalloissa
Cumberlandin piirikunta, piirikunta Mainessa, Yhdysvalloissa
Cumberlandin piirikunta, piirikunta New Jerseyssä, Yhdysvalloissa
Cumberlandin piirikunta, piirikunta Virginiassa, Yhdysvalloissa
USS Cumberland, usean Yhdysvaltojen laivaston aluksen nimi
Cumberlandinlammaskoira, koirarotu
HMS Cumberland (1695), 80-tykkinen kolmannen luokan linjalaiva
HMS Cumberland (1710), 80-tykkinen kolmannen luokan linjalaiva
HMS Cumberland (1739), 8-tykkinen polttolaiva
HMS Cumberland (1745), 8 -tykkinen polttolaiva
HMS Cumberland (1774), 74-tykkinen kolmannen luokan linjalaiva
HMS Cumberland (1803), kuunari
HMS Cumberland (1807), 74 -tykkinen kolmannen luokan linjalaiva
HMS Cumberland (1842), 70-tykkinen kolmannen luokan linjalaiva
HMS Cumberland (1902), Monmouth-luokan panssariristeilijä
HMS Cumberland (57), County-luokan raskas risteilijä
HMS Cumberland (F85), Tyypin 22 fregatti
Sukunimi

Richard Cumberland (1631–1718), filosofi ja piispa
Richard Cumberland (1732–1811), näytelmäkirjailija ja virkamies.
Wilhelm Cumberland (k. 1765), kenraali, Englannin kuninkaan Yrjö II:n poika
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Cumberland”, voi hakea sivunnimihaulla, laajalla sivunnimihaulla tai tekstihaulla.
Dan Marino

| Dan Marino |
| --- | --- |

Henkilötiedot
Syntynyt: 15. syyskuuta 1961 Pittsburgh, Pennsylvania
Kansalaisuus:   Yhdysvallat
Amerikkalaisen jalkapallon pelaaja
Pituus:  193 cm
Paino:  103 kg
Pelipaikka:  pelinrakentaja
Seura
Pelinumero:  13
Seura:  Miami Dolphins
Sarja:  NFL
Pelaajaura
NFL-varaus:  13./1. kierros, 1983 Miami Dolphins
Pääsarjaura:  1983–1999
Daniel Constantine ”Dan” Marino, Jr. (s. 15. syyskuuta 1961 Pittsburgh)  on amerikkalaisen jalkapalloliigan NFL:n pelinrakentaja joka pelasi koko uransa, kaudet 1983–1999, Miami Dolphinsissa. Miami Dolphins varasi Marinon NFL:n vuoden 1983 varaustilaisuuden ensimmäisellä kierroksella numerolla 27. Marino pelasi urallaan 242 ottelua, joissa heitti 61 361 syöttöjaardia ja syötti 420 touchdownia, jotka kumpikin ovat sijalla 7. kaikkien aikojen tilastoissa (tilanne kesäkuussa 2022). Lisäksi hänet valittiin vuonna 1984 sekä NFL-kauden arvokkaimmaksi pelaajaksi että vuoden hyökkäyspelaajaksi. Hänet valittiin Pro Bowliin yhdeksän kertaa sekä kolmesti All-Pro-joukkueeseen. Marino pääsi Pro Football Hall of Fameen vuonna 2005.
Marino on näytellyt myös elokuvassa Ace Ventura – lemmikkidekkari, jonka pääosaa esitti Jim Carrey. Nykyisin Marino on NBC:n amerikkalaisen jalkapallon televisiolähetysten studioanalyytikko ja vakiovieras muun muassa ohjelmassa Football Night America.
Aiheesta muualla

College Football Hall of Fame: Dan Marino (Arkistoitu – Internet Archive) (englanniksi)
Dan Marino Internet Movie Databasessa. (englanniksi)
Daughter

Wikisanakirjassa on tähän liittyvä sananselitys: .
Daughter voi viitata:
Daughter, englantilainen indie rock -yhtye
”Daughter”, Pearl Jamin kappale vuonna 1993 julkaistulta albumilta Vs.
Daughters, yhdysvaltalainen rockyhtye
Daughters (EP), yhtyeen nimikko-EP-levy
Daughters, yhtyeen albumi vuodelta 2010
Daughters, John Mayerin kappale albumilta Heavier Things vuodelta 2003
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Daughter”, voi hakea sivunnimihaulla, laajalla sivunnimihaulla tai tekstihaulla.
Chris Osgood

| Chris Osgood |
| --- | --- |

Henkilötiedot
Syntynyt: 26. marraskuuta 1972 (ikä 51) Peace River, AB
Kansalaisuus:   Kanada
Jääkiekkoilija
Lempinimi:  Ozzie, the Wizard of Oz
Pelipaikka:  maalivahti
Hanska:  vasen
Pituus:  178 cm
Paino:  80 kg
Pelaajaura
Pääsarjaura:  1992–2011
Seurat:  Adirondack Red Wings (AHL) Detroit Red Wings (NHL) New York Islanders (NHL) St. Louis Blues (NHL)
NHL-varaus:  54. varaus, 1991 Detroit Red Wings
| Stanley Cup  |
| --- | --- | --- |
|  | Detroit Red Wings | 1996–1997  |
|  | Detroit Red Wings | 1997–1998  |
|  | Detroit Red Wings | 2007–2008  |
Chris Osgood (s. 26. marraskuuta 1972 Peace River, Alberta) on kanadalainen entinen jääkiekkomaalivahti ja kolminkertainen Stanley Cup -voittaja. Hän pelasi vuonna 1993 alkaneella ja vuonna 2011 päättyneellä NHL-urallaan kolmessa eri seurassa, Detroit Red Wingsissä, New York Islandersissa ja St. Louis Bluesissa.